EkBass/fiwiki-20250220-pages-articles huggingface dataset:
Fiat 500 (2007)

Fiat 500 eli ”uusi 500” on Fiatin vuoden 2007 heinäkuussa (tasan 500 päivää julkaisun jälkeen) myyntiin tullut automalli, joka perustuu vuonna 2004 Geneven autonäyttelyssä esiteltyyn Fiat Trepiuno -konseptimalliin. Auton virallinen esittely tapahtui 4. heinäkuuta 2007 eli tasan 50 vuotta alkuperäisen 500-mallin esittelyn jälkeen. Se voitti heti seuraavana vuonna Vuoden auto Euroopassa -palkinnon. Vuoden 2007 Euro NCAP -kolaritestistä 500 sai tulokseksi täydet viisi tähteä. == Yleistä == Fiat 500:aa valmistettiin vuosina 2003–2012 Tychyssä Puolassa, kuten Fiatin toistakin kaupunkiautoa Fiat Pandaa. Auto suunniteltiin yhteistyönä Fordin kanssa, ja sama perusrakenne on käytössä toisen sukupolven Ka:ssa. Muotoilultaan uusi 500 muistuttaa hyvin paljon vanhaa Fiat 500:aa, joka oli myyntimenestys vuosina 1957–1975. Muodot on suunnitellut Fiat Style Centre. Kyseessä on kolmiovinen, nelipaikkainen hatchback, joka on sentin verran Pandaa lyhyempi. Uuden 500-mallin sisustuksen on suunnitellut myös Minin sisustuksesta vastannut Frank Stephenson. Autoon oli saatavana paljon ulkonäköön liittyviä varusteita, ja eri väriteemoja ja varusteita yhdistelemällä autosta saatiin yli puoli miljoonaa versiota. Uudesta Fiat 500:sta esiteltiin myös Abarth-versio. Abarthissa on edeltäjänsä tapaan levennetyt lokasuojat, jotta alle mahtuvat leveämmät renkaat jäykistetyllä jousituksella. Autossa on 1,4-litrainen 150-hevosvoimainen moottori, jolla auto kiihtyy 0–100 km/h runsaassa kahdeksassa sekunnissa. Esittely tapahtui perusversion yhteydessä keväällä 2007. Fiat 500 Abarth == Moottorit == Alkuun mallissa oli kolme moottorivaihtoehtoa. === Moottorit === Malli Tyyppi Iskutilavuus Teho Vääntö 1.2 8v R4 1242 cm3 51 kW (69 hv) @ 5500 r/min 102 Nm @ 3000 r/min 1.4 16v Starjet R4 1368 cm3 74 kW (100 hv) @ 6000 r/min 131 Nm @ 4250 r/min 1.3 16v Multijet R4 1248 cm3 55 kW (75 hv) @ 4000 r/min 145 Nm @ 1500 r/min == Suorituskyky == Malli Huippunopeus (km/h) Kiihtyvyys (s 0–100 km/h) 1.2 8v 160 12,9 1.4 16v Starjet 182 10,5 1.3 16v Multijet 165 12,5 Myöhemmin esiteltiin 0,9-litrainen turboahdetulla moottorilla varustettu malli, joka on ensimmäinen laajasti valmistettu kaksisylinterinen auto sitten legendaarisen Citroën 2CV:n. Moottorin sanotaan olevan normaalia 1,2-litraista taloudellisempi, mutta tuottavan kuitenkin noin 100 hevosvoiman huipputehon. Abarth-mallin moottori kehittää 150 hevosvoiman maksimitehon. *0.9 Multiair Turbo, R2, 90–110 hv *Abarth – 150 hv == Mitat == *Pituus: 3 546 mm *Leveys: 1 627 mm *Korkeus: 1 488 mm *Akseliväli: 2 300 mm *Raideleveys (e/t): 1 413 / 1 407 mm *Omamassa: 865–980 kg *Tavaratila: 185 litraa == Lähteet == == Aiheesta muualla == * 500 Fiatin kotisivuilla 500 (2007) Luokka:A-segmentin autot Luokka:2000-vuosikymmenen autot Luokka:2010-luvun autot Luokka:2020-luvun autot
Kōmei

Keisari Kōmei (, 22. heinäkuuta 1831 – 30. tammikuuta 1867), henkilönimeltään Osahito (), oli Japanin 121. keisari. Hän hallitsi 10. maaliskuuta 1846 alkaen kuolemaansa 1867 asti. Kōmei oli keisari Ninkōn neljäs poika ja hän peri valtaistuimen vanhempien veljiensä kuoltua ennen Kōmein syntymää. Kōmei astui valtaan ollessaan viisitoistavuotias. Kōmein kuudesta lapsesta vain Mutsuhito selvisi hengissä varhaisimmista vuosistaan. Matthew Perry saapui Japaniin vuonna 1853 ja pakotti maan avaamaan yhteyden muuhun maailmaan. Kōmei vastusti alusta alkaen ulkomaalaisten oleskelua Japanin maaperällä ja halusi heidät pois. Shōgunaatti kuitenkin solmi Yhdysvaltojen kanssa Kanagawan sopimuksen, jonka perusteella Shimodan ja Hakodaten satamat avattiin kaupalle. Keisari oli tyytymätön shōgunaatin toimiin, mutta hänellä ei ollut valtaa näiden muuttamiseksi. == Kuolema == Komei sairastui tammikuussa 1867 isorokkoon. Tämä tuli yllätyksenä, kun keisari ei koskaan ollut sairas ja nautti hyvästä terveydestä. Komei kuoli 30. tammikuuta 1867 isorokkoon. On huhuttu, että Komei olisi murhattu. == Lähteet == Luokka:Japanin keisarit Luokka:Vuonna 1831 syntyneet Luokka:Vuonna 1867 kuolleet
William Grady Addison

William Grady Addison (28. marraskuuta 1933 Baton Rouge, Louisiana, Yhdysvallat – 29. lokakuuta 2008) oli yhdysvaltalainen shakinpelaaja. Hän oli kansainvälinen mestari vuodesta 1967 lähtien. Addisonin merkittävin turnaussaavutus oli toinen sija (+6=3-2) shakin yhdysvaltainmestaruuskilpailuissa. ==Lähteet== ==Aiheesta muualla== * Luokka:Yhdysvaltalaiset shakinpelaajat Luokka:Vuonna 1933 syntyneet Luokka:Vuonna 2008 kuolleet
Al-Adli

Al-Adli ar-Rumi (; 800–870)al-Adli by Bill Wall oli aikansa parhaita shakinpelaajia. Hän oli arvostetuimmillaan vuoden 840 tienoilla, kunnes hävisi ar-Razille vuonna 848. Al-'Adli kirjoitti kirjan shakista ja toisen backgammonista. Al-Adlin on nimensä perusteella arveltu olevan itäisestä Bysantista, mahdollisesti Turkista. Al-Adlin shakkia käsitelleen kirjan nimi oli Kitab ash-shatranj (Shatranjin [shakin] kirja). Vaikka kirja onkin ollut pitkään kadoksissa, eikä sitä ole tähän mennessä löydetty, jotkin hänen laatimistaan shakkitehtävistä, loppupelin tilanteista ja avaustaktiikoista ovat säilyneet nykypäivään saakka. Al-Adlin merkitys shakille on tuntuva, ja hän keksi monia nykyisin laajalti käytössä olevia shakin käytäntöjä. Hän esimerkiksi ensimmäisenä pelaajana luokitteli shakinpelaajia: hän luokitteli pelaajat viiteen luokkaan heidän taitojensa perusteella. Al-Adli oli myös eräs ensimmäisistä, joka luokitteli erilaisia avauksia. Mies myös keksi käyttää koordinaatteja asemien ja siirtojen merkitsemiseen paperille. Hän oli mahdollisesti ensimmäinen, joka esitteli ratsun kierron: Kitab ash-shatranj sisälsi karttoja joissa esiteltiin ratsun kierron reitti shakkilaudalla. Al- Adli kehitti ensimmäisen shakin version jossa käytettiin noppaa siirtojen määrittämiseen. ==Lähteet== * *al-Adli by Bill Wall ===Viitteet=== Luokka:Shakinpelaajat Luokka:Vuonna 800 syntyneet Luokka:Vuonna 870 kuolleet
András Adorján

András Adorján (alk. András Jocha, 31. maaliskuuta 1950 Budapest – 11. toukokuuta 2023) oli unkarilainen shakinpelaaja. Hän sai suurmestarin arvonimen vuonna 1973. Nuorena Adorján pelasi nimellä Jocha. Adorján sijoittui toiseksi Anatoli Karpovin jälkeen nuorten maailmanmestaruuskilpailuissa Tukholmassa 1969 ja voitti tai sijoittui jaetulle ensimmäiselle sijalle Varnassa 1972, Luhacovicessa 1973, Osijekissa 1978 ja Budapestissa 1982. ==Lähteet== ==Aiheesta muualla== * * Luokka:Unkarilaiset shakinpelaajat Luokka:Vuonna 1950 syntyneet Luokka:Vuonna 2023 kuolleet es:András Adorján
Etenemismuunnelma

Etenemismuunnelma on shakkitermi, jolla tarkoitetaan eri avausten muunnelmia, joissa toinen pelaaja etenee sotilaallaan. ==Etenemismuunnelmia== *Ranskalainen puolustus: 1.e4 e6 2.d4 d5 3.e5 *Caro-Kannin puolustus: 1.e4 c6 2.d4 d5 3.e5 Luokka:Shakkiavaukset
Mikko Pätsi

Mikko Pätsi (s. 21. heinäkuuta 1987 Kuusamo) on suomalainen uransa lopettanut jääkiekkomaalivahti. ==Ura== Pätsi on syntyisin Kuusamosta ja pelasikin paikallisessa Kuusamon Pallo-Karhuissa B-juniori-ikään asti, kunnes muutti Tampereelle ja aloitti Ilveksen junioreissa. Miesten SM-liigassa hän esiintyi ensimmäisen kerran kaudella 2005–2006, jolloin hän toimi varamaalivahtina seitsemässä ottelussa. Kaudella 2007–2008 Pätsi pääsi ensimmäistä kertaa maaliin SM-liigaottelussa, tosin vain noin neljäksi minuutiksi, kun Ilveksen ykkösmaalivahti Tero Leinonen ajettiin kentältä hieman ennen Jokereita vastaan käydyn ottelun loppua 4. marraskuuta 2007. Kaudelle 2008–2009 hänellä oli sopimus Mestiksen Lempäälän Kisan joukkueessa, mutta alkukauden hän toimi Tampereen Ilveksen varamaalivahtina SM-liigassa Tero Leinosen ollessa loukkaantuneena. Kun Markus Korhonen siirtyi tammikuussa 2009 Ilvekseen, Pätsi jatkoi kauden loppuun LeKissä. Pätsiä pidettiin lupaavana maalivahtina, vaikka hän ei ollutkaan onnistunut nousemaan selkeäksi ykkösmaalivahdiksi juniorijoukkueissaan. Hänen teknistä taitoaan pidettiin hyvänä, mutta heikkouksiksi on luettiin pieni koko ja kokemattomuus aikuisten tasolla. LeKissäkin hänelle oli ennen kauden 2008-2009 alkua kaavailtu kakkosmaalivahdin roolia. === Rullakiekko === Vuosina 2008-2010 Pätsi toimi nokialaisen Näätä Rollersin rullakiekon SM-liigajoukkueen ykkösmaalivahtina. Kaudelle 2011 tamperelaistunut joukkue otti nimekseen Koovee Rollers ja voitti Pätsin avustuksella heti Suomen mestaruuden. ==Lähteet== * * * Mikko Pätsi Jatkoaika.comissa * Raportti Ilves–Jokerit-ottelusta 4.11.2007 Ilves.comissa Luokka:Suomalaiset jääkiekkomaalivahdit Luokka:Suomalaiset rullakiekkoilijat Luokka:Vuonna 1987 syntyneet Luokka:Elävät henkilöt
50/50 (Cheekin albumi)

50/50 on suomalaisen rap-artisti Cheekin omakustanteena julkaistu albumi vuodelta 2002. Levyn kappaleista suuri osa on englanninkielisiä. Kappaleesta ”Huligaani” on kuvattu musiikkivideo. == Kappaleet == # 50/50 # Näin meillä (mukana A'damite) # Raspy Voice (mukana Noizebringa) # Wordsmiths (mukana A'damite) # Onks naiset naisii enää # Act Right (mukana TS & Yavis) # Huligaani # Mihin luotat # Knowledge Increases Pain (mukana Yavis & JK) # Ennen oli ennen # Home Alone # Ei natsaa == Lähteet == Luokka:Cheekin albumit Luokka:Vuoden 2002 albumit
Etu (shakki)

Etu tarkoittaa shakissa toisen pelaajan parempaa asemaa. Erilaisia etutyyppejä ovat aikaetu, jossa pelaajalla on kellossaan enemmän aikaa kuin vastustajalla; materiaalietu, jolloin hänen nappuloidensa yhteisarvo on suurempi kuin vastustajan nappuloilla; tai asemaetu, jolloin hänen nappulansa sijaitsevat paremmin. Eri tyypin etu voi muuttua toiseksi. ==Lähteet== Luokka:Shakkitermit
Shalane Flanagan

Shalane Flanagan (s. 8. heinäkuuta 1981 Boulder, Colorado) on yhdysvaltalainen kestävyysjuoksija. Flanagan voitti ensimmäisen aikuisten arvokisamitalinsa Pekingin olympialaisissa 2008. Hän sijoittui 10 000 metrin kilpailussa alun perin kolmanneksi, mutta nousi vuonna 2017 hopealle kun Elvan Abeylegesse hylättiin dopingin takia. Flanagan on kaikkien aikojen toinen 10 000 metrin juoksussa olympiamitalin saavuttanut amerikkalaisnainen. Flanagan voitti pronssia Punta Umbrían maastojuoksun MM-kisoissa 2011. ==Henkilökohtaiset ennätykset== 1 500 m 4.05,86 Oregon 10. kesäkuuta 2007 3 000 m 8.35,34 Monaco 27. tammikuuta 2007 5 000 m 14.44,80 Walnut 13. huhtikuuta 2007 10 000 m 30.22,22 Peking 15. elokuuta 2008 ==Lähteet== * ===Viitteet=== Luokka:Yhdysvaltalaiset kestävyysjuoksijat Luokka:Yhdysvaltalaiset olympiamitalistit Luokka:Vuonna 1981 syntyneet Luokka:Elävät henkilöt
Mark Elliott

Mark Elliott (24. syyskuuta 1939 – 3. huhtikuuta 2021 Los AngelesMark Elliott, iconic Disney film trailer voiceover actor, dies aged 81) oli yhdysvaltalainen ääninäyttelijä, joka toimi 1980-luvulta lähtien Disneyn trailereiden, mainosten ja promojen äänenä niin televisiossa kuin videolla. Lisäksi hän oli vierasisäntänä Casey Kasemin radio-ohjelmassa American Top 40 vuosien 1977–1982 ja 1989–1993 aikana. Elliottilla oli myös oma radio-ohjelma The Weekly Top 30 vuosien 1979–1982 aikana. ==Lähteet== ==Aiheesta muualla== * * Voice Chasers Luokka:Yhdysvaltalaiset ääninäyttelijät Luokka:Vuonna 1939 syntyneet Luokka:Vuonna 2021 kuolleet
Carl Ahues

Carl Oscar Ahues (1883–1968) oli saksalainen shakinpelaaja ja kansainvälinen mestari. Ahues voitti shakin Saksan-mestaruuden vuonna 1929 ja pelasi maansa shakkiolympialaisjoukkueessa vuosina 1930 ja 1931. Ahues oli kolmannella sijalla kolmessa suuressa turnauksessa: Berliinissä 1926, Liègessä 1930 ja Bad Nauheimissa 1936. Sanremon turnauksessa 1930 hän sijoittui kuudenneksi. Ahues voitti vielä kahdeksankymmenen vuoden iässäkin pikashakin Hampurin- mestaruuden. ==Lähteet== ==Aiheesta muualla== * Luokka:Shakin Saksan-mestarit Luokka:Saksalaiset shakinpelaajat Luokka:Shakin kansainväliset mestarit Luokka:Vuonna 1883 syntyneet Luokka:Vuonna 1968 kuolleet
Auringonlasku

Auringonlasku on hetki, jolloin Auringon kiekon yläreuna koskettaa horisonttia. Aivan täsmällistä auringonlaskun aikaa on mahdotonta ennustaa, sillä valon taittuminen ilmakehässä (refraktio) vääristää auringonsäteitä ja sen suuruus vaihtelee säätilasta riippuen. Almanakoissa auringon nousu- ja laskuajat on laskettu käyttämällä refraktiolle vakioarvoa 35 kaariminuuttia, joka vastaa keskimääräistä refraktiota normaaliolosuhteissa merenpinnan tasolla. Kun tähän lisätään Auringon näennäinen säde, 15′, saadaan tulokseksi, että Auringon keskipisteen on oltava 50′ horisontin alapuolella, jotta sen yläreuna näkyisi horisontissa. Auringonlaskun aikaan taivaalla näkyy usein iltarusko. Auringonlaskun jälkeen on kolmenasteista hämärää: porvarillinen hämärä (aurinko korkeintaan 6 astetta horisontin alapuolella), nauttinen hämärä (6–12 astetta) ja astronominen hämärä (12–18 astetta). Suomalaisissa almanakoissa auringon nousu- ja laskuajat ilmoitettiin ennen auringon keskipisteen, nykyään (vuodesta 1975 lähtien) yläreunan mukaan. ==Katso myös== *Auringonnousu == Lähteet == * http://www.astro.utu.fi/zubi/atphenom/twi2.htm ===Viitteet=== == Aiheesta muualla == Luokka:Aurinko Luokka:Planeetat Luokka:Maa
Harmaapääsirkku

Harmaapääsirkku (Schoeniclus spodocephala) on Kaukoidässä esiintyvä varpuslintu, joka harvoin harhautuu Eurooppaan. == Koko ja ulkonäkö == Linnun pituus on noin 16 senttiä eli se on suunnilleen pajusirkun kokoinen. Juhlapukuisen koiraan pää on tummanharmaa. Nokan ja silmän välissä on kellanvihreitä ja mustia höyheniä. Selkäpuoli on ruskea, mustaviiruinen. Yläperä on ruskea ja pyrstö tummanruskea. Alapuolen höyhenpuku on kellanvaalea epäselvin tummin viiruin. Tukeva nokka on vaalean punertava. Naaras ja nuori lintu ovat alapuolelta voimakkaan viiruisia eikä niillä ole tummanharmaata päätä. == Levinneisyys ja elinympäristö == Harmaapääsirkku elää ja lisääntyy Kaukoidässä: eteläisestä Siperiasta Kiinan ja Japanin pohjoisosiin. Se on muuttolintu, joka talvehtii Intian koillisosissa, eteläisessä Kiinassa ja Kaakkois-Aasiassa. Euroopassa sitä tavataan hyvin harvoin. Lajin kanta on maailmanlaajuisesti elinvoimainen. Suomessa se on tavattu kaksi kertaa, ensimmäisen kerran 2. marraskuuta 1981 Dragsfjärdin Vänössä ja toisen kerran Paraisilla, Jurmon saaressa 10. toukokuuta 2020http://www.birdlife.fi/havainnot/rk/rk-data5.shtml Rariteettikomitea. Kolmannen kerran laji havaittiin Suomessa 25.4.2024, myös tällä kertaa Paraisten Jurmon saaressa. Harmaapääsirkun elinympäristöä ovat pensaikot ja metsät kosteikkojen äärellä. == Lisääntyminen == Harmaapääsirkun pesä sijaitsee maassa tai matalalla puussa tai pensaassa. Munia on tavallisesti 4 tai 5. == Ravinto == Harmaapääsirkku on siemensyöjä. Poikasia ruokitaan myös hyönteisillä ja muilla pienillä selkärangattomilla. == Lähteet == Luokka:Sirkut
Rakonokat

Rakonokat (Anastomus) on kattohaikaroiden heimoon kuuluva haikarasuku. Sukuun kuuluu kaksi lajia: *Aasianrakonokka (Anastomus oscitans) ja *Afrikanrakonokka (Anastomus lamelligerus). == Lähteet == == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) Luokka:Haikaralinnut
Munuais- ja maksaliitto

Munuais- ja maksaliitto ry (), aiemmin pelkkä Munuaistautiliitto (Njursjukdomsförbundet), on suomalainen kansanterveys- ja potilasjärjestö. Se perustettiin vuonna 1970. Liiton työ tähtää sekä sairauksien ennaltaehkäisyyn että niiden hoidon edistämiseen. Liitolla on 19 jäsenyhdistystä ja noin 6 000 jäsentä ympäri maata. Se perusti Munuaissäätiön, ja toimintaan kuuluu myös Suomen munuaistautirekisteri. Munuais- ja maksaliitto on SOSTEn jäsenjärjestö. ==Lähteet== == Aiheesta muualla == * Munuais- ja maksaliiton verkkosivut Luokka:Suomalaiset potilas- ja vammaisjärjestöt
Walid Azaiez

Walid Azaiez (, s. 25. huhtikuuta 1976) on tunisialainen jalkapalloilija, pelipaikaltaan puolustaja. Azaiez edusti maataan vuoden 2000 Afrikan- mestaruuskisoissa Nigeriassa, sekä vuoden 2002 Afrikan-mestaruuskisoissa Malissa. ==Saavutukset== * Tunisian liigamestaruus: 1999, 2000, 2001, 2002, 2003, 2006 * Tunisian cup: 1999, 2006 ==Aiheesta muualla== * Transfermarkt * National Football Teams Luokka:Tunisialaiset jalkapalloilijat Luokka:Vuonna 1976 syntyneet Luokka:Elävät henkilöt
Semjon Alapin

Semjon Zinovjevitš Alapin (; 19. marraskuuta (J: 7. marraskuuta) 1856 Pietari – 15. heinäkuuta 1923 Heidelberg) oli liettuanjuutalaista syntyperää ollut venäläinen shakinpelaaja ja avausteorioitsija. Alapin opiskeli Saksan Heidelbergissa, harjoitti liiketoimintaa Berliinissä ja Pariisissa ja asettui sitten Berliiniin ja omistautui shakille. Alapinin merkittävimmät turnaussaavutukset olivat viides sija Monte Carlossa 1901, voitto Münchenissä 1911 ja voitto Pietarissa 1906. Alapin tunnetaan myös kirjailijana. Hänen mukaansa on nimetty useita avausmuunnelmia. ==Katso myös== *Alapinin avaus *Alapinin muunnelma *Sisilialainen puolustus, Alapin-muunnelma ==Lähteet== ==Aiheesta muualla== * Luokka:Venäläiset shakinpelaajat Luokka:Liettualaiset shakinpelaajat Luokka:Vuonna 1856 syntyneet Luokka:Vuonna 1923 kuolleet
Timo Räisänen

Timo Räisänen (s. 25. heinäkuuta 1979 Göteborg) on ruotsalainen muusikko. Hän kuului aiemmin Håkan Hellströmin bändiin ja on lisäksi soittanut monissa pienissä bändeissä. Räisänen on ruotsinsuomalainen, mutta hänen äitinsä on syntynyt Intiassa anglointialaisen äidin ja ruotsalaisen isän lapsena. Räisäsen isä taas on Brasiliassa kasvanut suomalainen. Kun Räisäsen vanhemmat tapasivat, he muuttivat Ruotsiin. Timo ei kuitenkaan oppinut kotonaan lainkaan ruotsia eikä suomea, vaan hänen äidinkielensä on englanti. == Diskografia == ===Albumit=== * 2005 - Lovers Are Lonely * 2006 - I'm Indian * 2007 - Love Will Turn You Around ===Singlet=== * 2004 - Lovers Are Lonely * 2005 - Don't Let the Devil Ruin it All * 2005 - Pussycat * 2006 - Fear No Darkness, Promised Child * 2006 - Let's Kill Ourselves a Son * 2007 - Sweet Marie * 2007 - My Valentine * 2008 - Sixteen * 2008 - Spill Your Beans (ainoastaan ladattavissa) == Aiheesta muualla == * Virallinen sivusto Luokka:Ruotsalaiset laulajat Luokka:Ruotsinsuomalaiset henkilöt Luokka:Vuonna 1979 syntyneet Luokka:Elävät henkilöt
Argo (täsmennyssivu)

Argo voi viitata seuraaviin asioihin: * Argo, argonauttien laiva kreikkalaisessa mytologiassa * Argo-laiva, vanhan käsityksen mukainen tähdistö, nykyisin jaettu kolmeksi tähdistöksi * Argo, suomalainen moottorivenemerkki * Argo, italialainen maatalouskoneita valmistava yritys * Argo Online, MGamen luoma verkkopeli * Argo, Ben Affleckin ohjaama elokuva vuodelta 2012. * Argo, NASAn ehdotettu avaruusluotain * Fiat Argo, automalli * Argo, kreikkalainen yhtye * Argo-nimisiä henkilöitä: ** Argo Arbeiter (s. 1973), virolainen jalkapalloilija ** Victor Argo, alk. Victor Jimenez (1934–2004), yhdysvaltalainen näyttelijä ja laulaja ;Britannian kuninkaallinen laivasto * HMS Argo (1758), Coventry-luokan 28-tykkinen kuudennen luokan alus (fregatti) * HMS Argo (1780), kuunari * HMS Argo (1781), Roebuck-luokan 44-tykkinen viidennen luokan alus * HMS Argo (1833), Active-luokan 38-tykkinen viidennen luokan alus * HMS Argo (1904), potkurisluuppi. ;Italian kuninkaallinen laivasto * Argo-luokka, Italian kuninkaallisen laivaston sukellusveneluokka * R.Smg. Argo (1936), Italian kuninkaallisen laivaston Argo-luokan sukellusvene ;Ruotsin merivoimat *HMS Argo (1909), 1. luokan torpedovene *HMS Argo (T111), Plejad-luokan torpedovene *HMS Argo (A504), Altair-luokan koululaiva. ;Muita laivoja *S/S Argo, suomalainen vuonna 1942 tuhoutunut höyrylaiva.
Eidskog

Eidskog (metsäsuomeksi Ejtskoa) on kunta Innlandetin läänissä Norjassa. Eidskogin kunta syntyi, kun se erotettiin Vingerin kunnasta vuonna 1864. Vuoden 2022 alussa Eidskogissa oli 6 032 asukasta. Eidskogin kuntakeskus on Skotterud. ==Lähteet== ==Aiheesta muualla== *
Elverum

Elverum on kunta ja samanniminen kaupunki Østerdalenissa Innlandetin läänissä Norjassa. Elverumin kunta perustettiin 1. tammikuuta 1838 ja se sai kaupunkistatuksen vuonna 1996. Elverumin rajakunnat ovat Åmot luoteessa, Trysil koillisessa, Våler kaakossa ja Løten lounaassa. Elverumin kunnan pinta- ala on 1 229 km² ja suuri osa siitä on metsän peitossa. Vuoden 2022 alussa Elverumissa oli 21 435 asukasta. Kunnan väestönkasvu on ollut vakaa koko sodan jälkeisen ajan. SSB viser jevn vekst Elverumissa on muun muassa Sykehuset Innlandetiin kuuluva sairaala, Innlandetin korkeakoulu ja Norjan puolustusvoimien varuskunta. ==Media== Paikallislehti Østlendingen ilmestyy kolmesti viikossa. ==Tunnettuja henkilöitä== * Stig Inge Bjørnebye (s. 1969), jalkapalloilija * Sylvia Brustad (s. 1966), poliitikko ja maaherra * Bjørn Dæhlie (s. 1967), hiihtäjä * Marcus ja Martinus Gunnarsen (s. 2002), laulajaduo * Marie Hamsun (1881–1969), näyttelijä ja kirjailija * Truls Sønstehagen Johansen (s. 1991), hiihtäjä * Roy Khan (s. 1970), laulaja * Elin Kristiansen (s. 1968), ampumahiihtäjä * Frode Løberg (s. 1963), ampumahiihtäjä * Johan C. Løken (1944–2017), poliitikko * Ivar Mobekk (s. 1959), mäkihyppääjä * Anita Moen (s. 1967), hiihtäjä * Gerhard Munthe (1849–1929), taidemaalari * Margrethe Munthe (1860–1931), opettaja ja kirjailija * Knut Storberget (s. 1964), poliitikko ja maaherra * Rolf Storsveen (s. 1959), ampumahiihtäjä ==Kuvia== Elvarheim.jpg|Elverumin kaupungintalo. Leiret Elverum.jpg|Keskustan katunäkymää vuonna 2006. ==Lähteet== ==Aiheesta muualla== *
Engerdal

Engerdal on kunta Innlandetin läänissä Norjassa. Engerdalin kunta perustettiin vuonna 1911; se muodostettiin osista Tolgan, Trysilin, Ytre Rendalin ja Øvre Rendalin kuntia. Vuoden 2022 alussa Engerdalissa oli 1 253 asukasta. ==Nähtävyyksiä== * Femundsmarkan kansallispuisto ==Tunnettuja henkilöitä== * Egil Hylleraas (1898–1965), teoreettinen fyysikko == Lähteet == == Aiheesta muualla == *
Luettelo Etelä-Afrikan kaupungeista

Tämä on luettelo Etelä-Afrikan kaupungeista ja paikkakunnista. * Adelaide * Albertinia * Alexandria * Benoni * Bhisho * Bitterfontein * Bloemfontein * Boksburg * Brakban * Bronkhorstspruit * Cradock * De Aar * Dullstroom * Dundee * Durban * East London * Eshowe * Ficksburg * Germiston * Graaff Reinet * Grahamstown * Harding * Hopetown * Johannesburg * Kapkaupunki * Kimberley * Kliptown * Koffiefontein * Kokstad * Kranskop * Krugersdorp * Kuruman * Ladysmith * Louis Trichardt * Mafikeng * Mahlabatim * Maraisburg * Margate * Merweville * Messina * Middelpost * Mmabatho * Morokweng * Mossel Bay * Nelspruit * Newcastle * Nongoma * Noupoort * Nylstroom * Oudtshoorn * Pietermaritzburg * Pinetown * Polokwane * Port Alfred * Port Elizabeth * Port Nolloth * Port Shepstone * Porterville * Postmasburg * Potchefstroom * Pretoria * Queenstown * Randfontein * Richards Bay * Richmond * Richtersveld * Rustenburg * Saldanha * Severn * Simonstown * Sonstraal * Sophiatown * Soweto * Springfontein * Steinkopf * Stellenbosch * Steytlerville * Sutherland * Tabankulu * Tarkastad * Umlalazi * Upington * Utrecht * Vereeniging * Volksrust * Vosburg * Vrede * Wakkenstroom * Welkom * Wesselbrom * Williston * Winstead * Wolmaransstad * Worcester * Wynberg * Zeerust * Etelä-Afrikan kaupungit
Folldal

Folldal on kunta Innlandetin läänissä Norjassa. Folldalin kunta perustettiin, kun sen alue erotettiin Alvdalin kunnasta vuonna 1914. Vuoden 2023 alussa Folldalissa oli 1 519 asukasta. ==Kuvia== Folldal Kirke.jpg|Folldalin kirkko ==Tunnettuja henkilöitä== * Olav Dalgard (1898–1980), elokuvaohjaaja, kirjailija ja kriitikko == Lähteet == == Aiheesta muualla == *
Grue

Grue (metsäsuomeksi Ruu tai Ruhu) on kunta Innlandetin läänissä Norjassa. Gruen kunta perustettiin 1. tammikuuta 1838. Brandvalin kunta erotettiin Gruesta vuonna 1867. Vuoden 2023 alussa Gruessa oli 4 572 asukasta. Kunnassa on yksi taajama, hallintokeskus Kirkenær. Namnå oli taajama vuoteen 2018 saakka. ==Kuvia== Grue kirke.jpg|Gruen kirkko Namnå stasjon.jpg|Namnån rautatieasema ==Tunnettuja henkilöitä== * Ragnhild Queseth Haarstad (1939–2017), poliitikko * Tom Harald Hagen (s. 1978), jalkapalloerotuomari * Åsta Holth (1904–1999), kirjailija * Sinikka Langeland (s. 1961), kanteleensoittaja ==Katso myös== * Gruen kirkkopalo ==Lähteet== ==Aiheesta muualla== *
Løten

Løten on kunta Innlandetin läänissä Norjassa. Løtenin kunta (silloinen Løiten) perustettiin 1. tammikuuta 1838. Vuoden 2023 alussa kunnassa oli 7 836 asukasta. == Kuvia == Løten kirke 1.JPG|Løtenin kirkko Loeten railway station front.jpg|Løtenin asema Rørosin radan varrella == Tunnettuja henkilöitä == * Einar Frogner (1893–1955), poliitikko * Emil Løvlien (1899–1973), poliitikko * Edvard Munch (1863–1944), taidemaalari, syntyi Løtenissä * Hallvard Trætteberg (1898–1987), heraldikko == Lähteet == == Aiheesta muualla == *
Fred Onyancha

Fred Onyancha (s. 25. joulukuuta 1969 Nyamira, Kenia) on kenialainen entinen juoksija, jonka paras saavutus on pronssimitali Atlantan kesäolympialaisissa 1996 800 metrin matkalla. Hän teki kyseisessä kilpailussa oman ennätyksensä 1.42,79. == Lähteet == *http://www.sports- reference.com/olympics/athletes/on/fred-onyancha-1.html *Antti O. Arponen: Olympiakisat Ateenasta Atlantaan Wsoy 1996 == Viitteet == Luokka:Kenialaiset keskimatkojen juoksijat Luokka:Kenialaiset olympiamitalistit Luokka:Vuonna 1969 syntyneet Luokka:Elävät henkilöt
Nord-Odal

Nord-Odal on kunta Innlandetin läänissä Norjassa. Nord-Odalin kunta (silloinen Nordre Odalen) perustettiin 1. tammikuuta 1838. Vuoden 2023 alussa kunnassa oli 4 992 asukasta. Nord-Odalissa on kaksi taajamaa: kuntakeskus Sand ja Mo. ==Kuvia== Sandkrk.jpg|Sandin kirkko Mo kirke i Nord-Odal.jpg|Mon kirkko ==Tunnettuja henkilöitä== * Jan Werner Danielsen (1976–2006), laulaja * Sigurd Hoel (1890–1960), kirjailija == Lähteet == == Aiheesta muualla == *
Lorenzo Simonetti

Lorenzo Simonetti (27. toukokuuta 1789 Rooma, Italia - 6\. tammikuuta 1855 Rooma) oli italialainen katolisen kirkon kardinaali. Paavi Gregorius XVI nimitti Simonettin kardinaaliksi salaisesti in pectore heinäkuussa 1844, ja nimitys julkistettiin seuraavan vuoden huhtikuussa. Simonetti osallistui vuoden 1846 konklaaviin, joka valitsi paaviksi Pius IX:n. Luokka:Italialaiset kardinaalit Luokka:Vuonna 1789 syntyneet Luokka:Vuonna 1855 kuolleet
Os (Innlandetin lääni)

Os on kunta Innlandetin läänissä Norjassa. Osin kunta perustettiin vuonna 1926 erottamalla se Tolgan kunnasta. Tolga ja Os yhdistettiin yhdeksi kunnaksi (Tolga-Os) vuonna 1966, mutta kunnat erotettiin jälleen omikseen vuonna 1976. Vuoden 2024 alussa Osissa oli 1 891 asukasta. ==Kuvia== Os kirke (2010.09.26).jpg|Osin kirkko Narbuvollen kirke.jpg|Narbuvollin kirkko ==Tunnettuja henkilöitä== * Therese Johaug (s. 1988), maastohiihtäjä == Lähteet == ==Aiheesta muualla== *
Jared Tallent

Jared Tallent (s. 17. lokakuuta 1984 Ballarat, Victorian osavaltio) on australialainen kävelijä. Pekingin olympialaisissa 2008 Tallent voitti hopeaa 50 kilometrin ja pronssia 20 kilometrin kävelyssä. Hänestä tuli yli sataan vuoteen ensimmäinen australialainen miesyleisurheilija, joka on voittanut kaksi olympiamitalia yksissä kisoissa. Berliinin MM-kilpailuissa 2009 hän sijoittui 20 kilometrillä viidenneksi ja 50 kilometrillä kuudenneksi. Daegun MM-kilpailuissa 2011 hän sai 50 kilometrin kävelyssä alun perin pronssia, mutta nousi myöhemmin hopeamitalistiksi, kun edelle sijoittunut Sergei Bakulin hylättiin dopingin takia. Lontoon olympialaisissa 2012 Tallent sijoittui seitsemänneksi 20 kilometrillä ja voitti kultaa 50 kilometrillä alkuperäisen voittajan Sergei Kirdjapkinin käryttyä dopingista. Moskovan MM-kilpailuissa 2013 Tallent sijoittui 50 kilometrillä alun perin pronssille, mutta nousi myöhemmin hopeamitalistiksi, kun edelle sijoittunut Mihail Ryžov hylättiin dopingin takia. Pekingin MM-kilpailuissa 2015 hän oli 50 kilometrillä toinen, kuten myös Rio de Janeiron olympialaisissa 2016. Kansainyhteisön kisoissa hän on saavuttanut 20 kilometrin kävelyssä pronssia Melbournessa 2006 ja kultaa Delhissä 2010. Pekingin olympialaisten jälkeen Tallent avioitui kilpakävelijä Claire Woodsin kanssa. ==Henkilökohtaiset ennätykset== 10 km kävely 38.29 Peking 18. syyskuuta 2010 20 km kävely 1.19.15 Hobart 13. helmikuuta 2010 30 km kävely 2.12.58 Adelaide 28. elokuuta 2005 50 km kävely 3.36.53 Lontoo 11. elokuuta 2012 ==Huomautukset == ==Lähteet== * === Viitteet === Luokka:Australialaiset olympiavoittajat Luokka:Australialaiset kävelijät Luokka:Vuonna 1984 syntyneet Luokka:Elävät henkilöt
Rendalen

Rendalen on kunta Innlandetin läänissä Norjassa. Rendalenin kunta perustettiin 1. tammikuuta 1838. Rendalen oli jaettuna Ytre Rendalin ja Øvre Rendalin kuntiin vuosina 1880–1965. Vuoden 2024 alussa kunnassa oli 1 837 asukasta. Rendalenin hallintokeskus sijaitsee Bergsetin kylässä. Kunnan ainoa taajama on Otnes. Rendalen on pohjoiskarjalalaisen Liperin ystävyyskunta. == Kuvia == Rendalen Kommunehus.jpg|Kunnantalo Øvre Rendal Kirke.jpg|Øvre Rendalin kirkko Ytre Rendal Kirke.jpg|Ytre Rendalin kirkko == Tunnettuja henkilöitä == * Ottar E. Akre (1896–1992), harmonikkataiteilija * Kjell Borgen (1939–1996), poliitikko ja Rendalin pormestari vuosina 1968–1977 * Jacob Bull (1853–1930), kirjailija * Oddbjørn Hagen (1908–1983), hiihtäjä == Lähteet == == Aiheesta muualla == *
Stephen Kipkorir

Stephen Arusei Kipkorir (s. 24. lokakuuta 1970 – 8. helmikuuta 2008) oli kenialainen juoksija. Kipkoririn uran paras saavutus oli pronssimitali Atlantan kesäolympialaisissa 1996 1 500 metrin juoksussa. Kipkoririn henkilökohtainen ennätys kyseisellä matkalla oli 3:31.87. Stephen Kipkorir kuoli sotilasajoneuvo-onnettomuudessa 8. helmikuuta 2008.1996 Olympic bronze medallist Stephen Arusei Kipkorir dies in car crash IAAF – International Association of Athletics Federations, 8 February 2008 == Lähteet == Luokka:Kenialaiset keskimatkojen juoksijat Luokka:Kenialaiset olympiamitalistit Luokka:Vuonna 1970 syntyneet Luokka:Vuonna 2008 kuolleet
Meet the Meatballs

Meet the Meatballs Tuomari Nurmion Meatballs-yhtyeen vuonna 1984 julkaistu albumi. Se on julkaistu ainoastaan vinyylinä ja C-kasettina. == Kappaleet == ;A-puoli # # # # # # ;B-puoli # * # # # # # == Kokoonpano == * Judge Bean Jr. – laulu, kitara * Z. de Calvado – rummut, laulu * Ian Pub Ian – basso * Pepe Ahlqvist – huuliharppu * Ollie Squeezer – haitari, kitara * Jack Sixpacks – saksofoni === Tuotanto === * Risto Hemmi – äänittäjä * Gogh/Riipinen – kansikuva == Lähteet == * Tuomari Nurmion epäviralliset kotisivut Luokka:Vuoden 1984 albumit Luokka:Tuomari Nurmion albumit
Ringsaker

Ringsaker on kunta Innlandetin läänissä Norjassa. Kunta perustettiin vuonna 1838. Furnesin ja Nesin kunnat yhdistettiin Ringsakeriin vuonna 1964. Ringsakerissa oli vuoden 2024 alussa 35 612 asukasta. Kunta sijaitsee Norjan suurimman järven Mjøsan itärannalla, Oslosta Trondheimiin vievän rautatien varrella. == Kuvia == Ringsaker middelalderkirke.JPG|Ringsakerin kirkko Nes church.JPG|Nesin kirkko Helleristning2.JPG|Kalliomaalauksia Moelvissä == Media == Paikallislehti Ringsaker Blad ilmestyy kolmesti viikossa. == Tunnettuja henkilöitä == * Tryggve Andersen (1866–1920), kirjailija == Lähteet == == Aiheesta muualla == *
Al-A’la

Al-A’la (, ) on Koraanin 87. suura. Se sisältää 19 jaetta. == Teksti == Suura kuuluu Ahsen-Bören suomennoksen mukaan seuraavasti:Koraani, 1942 # Ylistä Herrasi, Korkeimman, nimeä, # Hänen, joka luo ja tekee täydelliseksi, # joka määrää ja ohjaa, # joka kasvattaa viheriän laidunruohon # ja kuivattaa sen jälleen tomun harmaaksi. # Me annamme sinun julkilukea (Koraania), etkä ole mitään unohtava, # paitsi mitä Jumala tahtoo: totisesti Hän tietää, mitä ilmaistaan ja mikä pidetään salassa. # Tahdomme tasoittaa sinun lähetystiesi. # Käy siis eteenpäin varoittaen, totisesti koituu varoituksesta hyvää: # se, joka (Jumalaa) pelkää, ottaa siitä vaarin, # mutta viheliäinen karttaa sitä, # hän joutuu ankarimpaan tuleen, # jossa hän ei elä eikä kuole. # Mutta onnellinen se, joka tekee parannuksen, # ylistää Herransa nimeä ja rukoilee. # Mutta te pidätte parempana tämän maailman elämää, # vaikka tuleva elämä on parempi ja kestävämpi. # Näin on totisesti vanhimmissa kirjoituksissa, # Aabrahamin ja Mooseksen kirjoissa. == Sisältö == Jakeet 1–9 ovat kehotuksia ylistää Jumalaa ja jakeet 9–19 kertovat, miten uskottomat valitsevat tämänpuoleisen elämän.Hämeen-Anttila, 2008, s. 216 Jaakko Hämeen-Anttila katsoo, että jakeissa 1–9 teksti tarkoittaa profeetta Muhammedia, mutta teksti itsessään ei sisällä mitään nimiä. Viimeisessä jakeessa suura viittaa esikuvina Abrahamin ja Mooseksen kirjoihin. Mooseksen kirjat viittaavat Tooraan. Abrahamin "kirjoitukset" on viittaus, jonka nojalla muslimit katsovat, että myös Abraham on kirjoittanut yhden islamin pyhistä kirjoista. Sen perusteella myös Abraham on islamissa arvoltaan paitsi profeetta, myös "lähettiläs".Hämeen-Anttila, 2004, s. 144 == Koraanin tutkimus == Richard Bell on riimianalyysin perusteella katsonut, että suuran alkuperäiseen tekstiin on myöhemmin lisätty osia, jotka erottuvat erilaisen riimin perusteella. Tällaisia lisäyksiä olisi suuran lopussa olevat jakeet 16–19, missä tapahtuu dramaattinen käänne tekstin sisällössä.Bell, 1958, s. 540, 543 Christoph Luxenberg katsoo, että jakeessa 6 oleva verbi ei tarkoita lukemista, vaan opettamista: "Me opetamme sinua, ettet unohda". Luxenberg, 2007, s. 303 == Lähteet == * * * * * === Viitteet === Al-Ala
Shohimardon

Shohimardon (myös Shahimardan, Shakhimardan, Sachimardan tai Shah-i-Mardan) () () on kylä Ferganan laaksossa, Ferganan alueella, Uzbekistanissa. Shohimardon on Uzbekistanin eksklaavi, sillä se on kokonaan Kirgisian ympäröimä. Pinta- alaa kaupungilla on 90 neliökilometriä. Asukkaita siellä oli vuonna 1993 5 100, joista 91 prosenttia oli uzbekkeja ja 9 % kirgiisejä. Shohimardon sijaitsee 55 kilometriä etelään uzbekistanilaisesta Ferganan kaupungista, 1 500 metrin korkeudella merenpinnasta, Alay-vuorilla. Shohimardonin alueella virtaa kaksi vuoristojokea: Kok-su ja Ok-su, jotka yhdistyvät Shakhimardansay- joeksi. Shohimardon on kuulunut Uzbekistanille vuodesta 1930 lähtien. Shohimardon tunnetaan paikkana, jossa Ali ibn Abi Talib, profeetta Muhammadin vävy ja serkku kertoman mukaan vieraili. Ali ibn Abi Talib oli neljäs kalifi. Yksi hänen seitsemästä haudastaan sijaitsee mahdollisesti Shohimardonin alueella. 1920-luvulla Shohimardonin keskustassa oli Ali ibn Abi Talibin moskeija ja mausoleumi. Neuvostokaudella nämä kuitenkin tuhottiin. Uzbekistanin itsenäistyttyä uudelleen vuonna 1993, rakennettiin mausoleumi uudelleen samaan paikkaan. Rakennuksen ulkokuori on samanmuotoinen, kuin 1920-luvun mausoleuminkin. Aikoinaan Shohimardon on tunnettu myös nimellä Khamza-Abad runoilija Khamza Khahimzade Niyazin kunniaksi. Maaliskuussa 1929 hänet tapettiin 40 vuoden iässä Shohimardonissa. 1960-luvulla Khamza Khahimzade Niyazin kunniaksi rakennettiin museo ja mausoleumi. Vuonna 1989 tuli kuluneeksi 100 vuotta Khamza Khahimzade Niyazin syntymästä ja sen kunniaksi rakennettiin uusi museo. Seitsemän kilometriä kaakkoon Shohimardonista, 1 724 metrin korkeudella merenpinnasta sijaitsee Kurban-Kul- järvi (myös Kullikubon). Se syntyi vuonna 1766 suuren maanjäristysten sarjan seurauksena. Pituutta järvellä on 170 metriä, leveyttä 60 metriä ja syvyyttä 5–10 metriä. == Lähteet == == Aiheesta muualla == *Fdculture.com: Shakhimardan *Discovery Central Asia – Shakhimardan Luokka:Uzbekistanin maantiede Luokka:Enklaavit ja eksklaavit
Stange

Stange on kunta Mjøsan itärannalla Innlandetin läänissä Norjassa. Stangen nykyiset rajat ovat vuodelta 1964, jolloin Romedalin kunta yhdistettiin siihen. Vuoden 2024 alussa Stangessa oli 21 605 asukasta. Samannimisen kuntakeskuksen lisäksi Stangessa sijaitsee seitsemän muuta taajamaa: Bekkelaget, Ilseng, Romedal sentrum, Gata, Tangen, Sørbygdafeltet ja pieni osa Hamarin taajamasta. Stangessa tärkeä elinkeino on maatalous, ja se on tuotannoltaan Norjan suurimpia. Kunnassa on myös monipuolisesti teollisuutta. ==Kuvia== Stangebyen (2023).jpg|Katunäkymää vuonna 2023. Romedal kirke.jpg|Romedalin kirkko Stange kirke (2014).jpg|Stangen kirkko ==Tunnettuja henkilöitä== * Otto Blehr (1847–1927), Norjan pääministeri 1902–1903 ja 1921–1923 * Kristian Fjeld (1887–1976), poliitikko, Stangen pormestari 1925–1941 * Hulda Garborg (1862–1934), kirjailija * Ingeborg Hagen (1895–1989), kirjailija * Odvar Nordli (1927–2018), Norjan pääministeri 1976–1981 == Lähteet == == Aiheesta muualla == *
Jordan Letškov

thumb|200px|Jordan Letškov Jordan Letškov Jankov (, s. 9. heinäkuuta 1967 Straldža, Bulgaria) on bulgarialainen entinen jalkapalloilija. Pelaajauransa jälkeen hän on muun muassa toiminut Slivenin pormestarina vuosina 2003–2011. Letškovia pidetään yhtenä Bulgarian kaikkien aikojen parhaista pelaajista. Hän oli yksi Bulgarian "kultaisen sukupolven" tähdistä. Letškov pelasi joko keskikentällä hyökkäävässä roolissa tai hyökkääjänä. Hänet tunnettiin myös kaljusta hiustyylistään. Letškov edusti seuratasolla vuosina 1985–2002 kotimaassaan Sliveniä ja TsSKA Sofiaa sekä Saksassa HSV:tä, Ranskassa Marseillea ja Turkissa Beşiktaşia. Bulgarian maajoukkueessa hän pelasi vuosina 1989–1998 45 ottelua ja teki niissä 5 maalia. Letškov edusti Bulgariaa 1994 MM-kilpailuissa ja 1996 EM-kilpailuissa. Hän oli yksi avainpelaajista Bulgarian sijoittuessa neljänneksi 1994 MM-kilpailuissa. Letškov muistetaan erityisesti 1994 MM-kilpailujen puolivälieräottelusta hallitsevaa maailmanmestaria Saksaa vastaan. Hän teki ottelun voittomaalin komealla hyppypuskulla Bulgarian voittaessa 2–1. ==Aiheesta muualla== *Letškov Slivenin sivustolla (Internet Archive) Luokka:Bulgarialaiset jalkapalloilijat Luokka:Vuonna 1967 syntyneet Luokka:Elävät henkilöt
Al-Ghašiya

Al-Ghašiya (, tai Musertavan tapahtuman suura) on Koraanin 88. suura. Se sisältää 26 jaetta. Koraani, 1942 == Teksti == Suuran alku kuuluu Ahsen-Bören suomennoksen mukaan seuraavasti:Koraani, 1942 # Oletko kuullut sanoman musertavasta tapahtumasta? # Sinä päivänä toisten kasvot nöyrtyvät; # väsyen ja nääntyen # he käyvät polttavaan tuleen # ja juovat kiehuvasta lähteestä # saamatta muuta ruokaa kuin ohdakkeista, #joka ei lihota eikä vie nälkää. #Samana päivänä toisten kasvot loistavat, # ja he ovat tyytyväiset ponnisteluihinsa, # kun saapuvat ylhäisiin puutarhoihin, # joissa eivät kuule turhuuden sanoja. # Siellä on pulppuavia lähteitä, # siellä on korkeita valtaistuimia, # täysiä maljoja, # pieluksia pitkin rivein # ja levitettyjä mattoja. == Sisältö == Jakeet 1–16 ovat Tuomiopäivän kuvausta, 17–20 esittävät Jumalan tunnusmerkkejä luonnossa ja jakeet 21–26 kertovat, miten Jumala vaatii uskottomia tuomiopäivänä tilille.Hämeen-Anttila, 2008, s. 216 == Koraanin tutkimus == Richard Bell on riimianalyysin perusteella katsonut, että suuran alkuperäiseen tekstiin on myöhemmin lisätty osia, jotka erottuvat erilaisen riimin perusteella. Tällaisia lisäyksiä olisivat jakeet 6–7.Bell, 1958, s. 540, 543 == Lähteet == * * * === Viitteet === Luokka:Suurat
Al-Fajr

thumb|Aamunkoiton suuran arvoitukselliset sanat olivat aiheena legendalle Jemenissä sijaitsevasta kultaisesta kaupungista. Maalaus: Edwin Deakin (1838–1923). Al-Fajr (, ) on Koraanin 89. suura. Se sisältää 30 jaetta.Hämeen- Anttila, 2008, s. 210 == Teksti == Suura alkaa Ahsen-Bören suomennoksen mukaan seuraavasti:Koraani, 1942 # Kautta päivänkoiton # ja kymmenen yön, # kautta (juhlapäivien) luvun ja epäluvun, # kautta yön, jolloin lähdetään (kotimatkalle). # Eikö tässä kaikessa ole minkä nimeen vannoa, jos kuka sen tajuaa? # Etkö ole miettinyt sitä, mitä Herrasi teki Aadille # ja Aramin heimolle, jonka rakennuksia tukivat ylväät pilarit, # sellaiset, joiden vertaisia ei rakennettu muissa kaupungeissa, # (ja mitä tehtiin) Tamuudin kansalle, joka laaksossaan hakkasi asumuksensa suunnattomiin kallioihin # ja faraolle, sotajoukkojen valtiaalle, # noille kaikille, jotka harjoittivat irstaisuutta kaupungeissaan # ja saivat aikaan paljon pahaa. == Sisältö == Suura alkaa valaformulalla "Kautta päivänkoiton ja kymmenen yön - -" . === Tuhotut kansat === Jakeissa 6–14 puhutaan aiemmin tuhotuista kansoista. Jakeissa 6–8 kysytään Jaakko Hämeen-Anttilan käännöksen mukaan: "Etkö tiedä, mitä Herrasi teki Aadille, pylväikköjen Iramille, jonka kaltaista ei ole maailmaan toista luotu”.Koraani, 1995, s. 478 Ahsen-Bören islamilaisessa suomennoksessa jakeet ovat hieman eri muodossa. Iram tai ”pilareitten Iram” on Arabian niemimaalle keskiajan islamilaisessa tarinaperinteessä sijoitettu legendaarinen, kultainen kaupunki. Tarina sai alkunsa edellä mainituista Koraanin säkeistä, joissa sanotaan Herran langettaneen tuomion Iramin ylle. Katkelma on lyhyt ja epämääräinen: mahdollisesti Iram viittaa ”Aramin heimoon” ja ”pilarit” telttojen kiinnityspylväisiin. Koraanin pohjalta syntyi keskiajalla suosiota saavuttanut tarina, jota tunisialainen Ibn Khaldun (1332–1406) käsittelee historiateoksensa Muqaddimah johdannossa. Se oli tarina mahtavasta kaupungista, jonka ylpeä, jumalaton mies rakensi kilvoitellakseen Paratiisin kauneuden kanssa.Ibn Khaldun, 2015, s. 17–18 === Tuomiopäivän kuvaus === Jakeet 21–30 ovat Tuomiopäivän kuvausta, jossa kohtalona ovat Helvetti tai autuuden puutarhat. Silloin ihmisen on myöhäistä katua. == Katso myös == * Iram == Lähteet == * * * * === Viitteet === Luokka:Suurat
Air Liquide

L'Air Liquide S.A. tai Air Liquide on ranskalainen yritys, joka tuottaa teollisuuskaasuja ja palveluita monille teollisuudenaloille, kuten terveydenhuoltoon, kemianteollisuuteen ja elektroniikkavalmistajille. Vuonna 1902 perustettu yritys on maailman johtavia alallaan ja sillä on toimintaa yli 70 valtiossa. Sen päämaja sijaitsee Pariisissa. Air Liquidella on merkittävää toimintaa Ranskan lisäksi Japanissa, Houstonissa ja Newarkissa. Yrityksen tutkimus- ja kehitystyö keskittyy kaasujen kuten vetykaasun valmistukseen. Air Liquidella on Suomessa merkittävät tuotantolaitokset Harjavallassa ja Kokkolassa. == Lähteet == == Aiheesta muualla == *Air Liquiden kotisivut *Air Liquiden Suomen kotisivut Luokka:Kemianteollisuusyhtiöt Luokka:Ranskalaiset teollisuusyritykset Luokka:Ranskalaiset pörssiyhtiöt Luokka:CAC 40 -indeksi Luokka:Euronext 100 -indeksi Luokka:Euro Stoxx 50 -indeksi
Sursk

Sursk () on pieni, noin seitsemäntuhannen asukkaan kaupunki Penzan alueella Venäjällä. Kaupunki sijaitsee Sura-joen varrella, 92 kilometriä oblastin pääkaupungista Penzasta itään. ==Historia== Nykyisen kaupungin edeltäjä oli Nikolski Hutorin kylä (), joka perustettiin vuonna 1849. Paikalla oli jo tätä aiemmin sijainnut Nikolskoje -niminen pikkukylä. Luokka:Penzan alueen kaupungit
Al-Balad

Al-Balad (, ) on Koraanin 90. suura. Se sisältää 20 jaetta. == Teksti == Suura alkaa Ahsen-Bören suomennoksen mukaan seuraavasti:Koraani, 1942 # Kautta tämän kaupungin # jossa sinä asut # kautta sukumme Alkuunpanijan ja hänestä syntyneen! # Me olemme luonut ihmisen todellakin elämään vaikeuksissa: # jottei hän luulisi, että kenelläkään ei ole valtaa hänen suhteensa - - == Sisältö == Jaakko Hämeen-Anttilan mukaan suuran vihjaama "kaupunki" (toisen käännöksen mukaan "seutu") olisi Mekka, mutta tämä ei käy ilmi itse tekstistä. Vannomista tarkoittavan sanan aqsama edellä on sana la, jonka yleisin käyttö on olla kieltosana ("minä en vanno"). Hämeen-Anttila katsoo, että tässä se ei ole kieltosana, vaan vahvistava partikkeli "Niin!" Hämeen-Anttila, 2008, s. 211 Suurassa al-Kafirun (109) sama partikkeli on aiheuttanut vastaavia tulkintaongelmia. Gerd R. Puin on todennut, että kieltosana lā voidaan tulkita Koraanin käyttämässä ortografiassa myös vahvistavaksi partikkeliksi, jolloin sen merkitys muuttuu kieltosanasta päinvastaiseksi. Tulkinta muuttaa suuran luennan päinvastaiseksi. Groß, 2009, s. 372 Monien muiden Koraanin suurien tapaan teksti käsittelee ihmiselle annettuja vaihtoehtoja päätyä joko Helvettiin tai Paratiisiin. Oikeasta toiminnasta annetaan esimerkkejä, kuten orpojen ja sukulaisten ruokkiminen nälänhädän aikana. Lopuksi uhataan Helvetin tulella niitä, jotka hylkivät Jumalan antamia merkkejä. == Lähteet == * * * === Viitteet === Luokka:Suurat
Jukka Veltheim

Jukka Veltheim (s. 18. kesäkuuta 1984 Lahti) on suomalainen entinen jalkapalloilija. Hän oli pelipaikaltaan puolustava keskikenttäpelaaja. == Ura == Veltheim on lahtelaisen Kuusysin kasvatti ja saavutti seurassa A-nuorten Suomen-mestaruuden vuonna 2003. Vuoden 2008 alussa Veltheim pelasi viisi kuukautta malediivilaisessa New Radiant Sports Clubissa, josta hän palasi Kakkosen City Starsiin alkukesällä. Heinäkuussa Veltheim nousi City Starsin yhteistyöseuran FC Lahden liigajoukkueen kokoonpanoon. Hän debytoi Veikkausliigassa ottelussa KooTeePeetä vastaan 28. heinäkuuta, ja ensimmäisen liigamaalinsa hän teki 11. elokuuta Lahden lyödessä Kuopion Palloseuran numeroin 8–1. Elokuun lopulla Veltheim solmi Lahden kanssa loppukauden 2008 ja kauden 2009 kattaneen sopimuksen, jossa oli myös optio kaudesta 2010. Hän pelasi kauden 2008 aikana 12 liigaottelussa ja saavutti Lahden kanssa SM- pronssia. Veltheimin toinen ja viimeinen kausi Veikkausliigassa Lahdessa oli loukkaantumisten rikkoma, ja hän pelasi vain kahdessa liigaottelussa. Syksyllä 2008 hän kärsi alavatsavaivoista. Vaivojen syyksi paljastui lantion rasitusmurtuma, minkä vuoksi Veltheim joutui olemaan vuoden 2009 alussa kuukausia toipilaana. 14\. toukokuuta 2009 Myllykosken Palloa vastaan pelatussa ottelussa Veltheimin jalasta murtui sekä sääri- että pohjeluu yhteentörmäyksessä vastustajan pelaajan kanssa, mikä päätti hänen kautensa. Kaudeksi 2010 Veltheim siirtyi Ykkösen KooTeePeehen ja kaudeksi 2011 takaisin FC Lahteen Ykkösessä. == Lähteet == == Aiheesta muualla == * Veikkausliigan pelaajakortti Luokka:Suomalaiset jalkapalloilijat Luokka:Vuonna 1984 syntyneet Luokka:Elävät henkilöt
Al-Lail

Al-Lail (, ) on Koraanin 92. suura ja sisältää 21 jaetta. == Sisältö == Suura alkaa valaformulalla, ja kiinnittää huomiota ihmisten arkipuuhin, jotka vievät pois heidän ajatuksensa Jumalasta. Suura varoittaa Helvetin leimuavasta tulesta , mutta ne, jotka tavoittelevat Herran suosiota, saavat olla tyytyväisiä.Hämeen-Anttila, 2008, s. 213; Koraani, 1942 == Lähteet == * * === Viitteet === Luokka:Suurat
Hyleas Fountain

Hyleas Fountain (s. 14. tammikuuta 1981 Columbus, Georgia) on yhdysvaltalainen seitsenottelija. Hänen paras saavutuksensa on olympiahopea seitsenottelusta 2008. Helsingin MM-kisoissa 2005 Fountain oli 12:s pistemäärällä 6055 ja kaksi vuotta myöhemmin Osakan MM-kisoissa hän joutui keskeyttämään. Pekingin olympialaisissa 2008 hän sijoittui alun perin kolmanneksi 6619 pisteellä, mutta nousi myöhemmin toiseksi Ukrainan Ljudmyla Blonskan jäätyä kiinni dopingista. Daegun MM-kisoissa 2011 Fountain oli 23:s. Lontoon olympialaisissa 2012 hän keskeytti. Sisäratojen MM-kisoissa hän oli kahdeksas Moskovassa 2006 ja kolmas Dohassa 2010. Dohassa hän sijoittui alun perin neljänneksi, mutta nousi kolmanneksi Tatjana Tšernovan dopinghylkäyksen jälkeen. ==Henkilökohtaiset ennätykset== ;Ulkoradat 200 m 23,21 Peking 15. elokuuta 2008 800 m 2.15,32 Talence 14. syyskuuta 2008 100 m aitajuoksu 12,70 Lontoo 3. elokuuta 2012 Korkeushyppy 190 Des Moines 25. kesäkuuta 2010 Pituushyppy 689 Luzern 15. heinäkuuta 2009 Kuulantyöntö 13,81 Eugene, Oregon 27. kesäkuuta 2009 Keihäänheitto 48,15 Eugene, Oregon 28. kesäkuuta 2008 Seitsenottelu 6735 Des Moines 26. kesäkuuta 2010 ;Sisäradat 60 m 7,47 Findlay 29. tammikuuta 2011 800 m 2.21,02 Doha 13. maaliskuuta 2010 60 m aitajuoksu 7,98 Boston 1. maaliskuuta 2009 Korkeushyppy 187 Doha 13. maaliskuuta 2010 Pituushyppy 670 Albuquerque 28. helmikuuta 2010 Kuulantyöntö 14,26 Findlay 5. helmikuuta 2010 Viisiottelu 4753 Doha 13. maaliskuuta 2010 ==Lähteet== * Luokka:Yhdysvaltalaiset yleisurheilun moniottelijat Luokka:Yhdysvaltalaiset olympiamitalistit Luokka:Vuonna 1981 syntyneet Luokka:Elävät henkilöt
Linda Wagenmakers

Linda Wagenmakers (s. 30. marraskuuta 1975 Arnhem) on alankomaalainen laulaja. Hän edusti Alankomaita Eurovision laulukilpailussa 2000 laululla No Goodbyes ja sijoittui 13. sijalle. ==Aiheesta muualla == *Virallinen sivusto *Fanisivusto Luokka:Alankomaalaiset poplaulajat Luokka:Alankomaiden euroviisuedustajat Luokka:Vuonna 1975 syntyneet Luokka:Elävät henkilöt Luokka:Vuoden 2000 euroviisuedustajat
Anatoli Nogovitsyn

Anatoli Aleksejevitš Nogovitsyn, venäjäksi Анатолий Алексеевич Ноговицын, (29. huhtikuuta 1952 Borodupih Semipalatinskin alue – 4. marraskuuta 2019 https://ria.ru/20191105/1560591461.html Умер генерал-полковник Анатолий Ноговицын ) oli Venäjän federaation asevoimien yleisesikunnan apulaispäällikkö ja Etelä-Ossetian sodasta 2008 vastaava Venäjän federaation asevoimien tiedottaja. Sotilasarvoltaan hän on kenraalieversti. Luottamustehtäviä Nogovitsynillä on mm. puolustusvälineteollisuusyritysten hallituksissa. == Lähteet == ==Aiheesta muualla== * Yandex, > 2 190 viitettä Luokka:Tiedottajat Luokka:Venäläiset kenraalit Luokka:Vuonna 1952 syntyneet Luokka:Vuonna 2019 kuolleet